לילה טוב אירופה

עטיפת השיר

**לילה טוב אירופה** הוא שיר שנכלל באלבומים אומפטמפה ואיפיטמפה, איתו התמודדה דנה בקדם אירוויזיון 1995 במטרה לייצג את ישראל באירוויזיון. דנה הגיעה עם השיר למקום השני עם 67 נקודות ולא המשיכה הלאה לתחרות.

## רקע

לאחר הצלחת האלבום אומפטמפה דנה החליטה לשלוח שיר לתחרות הקדם אירוויזיון. על השאלה אם היא חושבת שהיא יכולה לייצג את ישראל באירוויזיון, היא ענתה בחיוך: *"אני בהחלט יכולה לעשות עבודה טובה יותר משרי צוריאל ומוטי גלעדי. אני מקווה שכאשר יבחרו את השירים בקדם, הם יגיבו רק לאיכות השיר ולא יערבו גורמים אחרים"*.

בראיון לידיעות אחרונות בפברואר 1995, לקראת הקדם, היא אמרה: *"אנשי המקצוע כבר יודעים איך לשפוט את השירים שלי, אבל אסור לנו לשכוח שההצבעה בתחרות הזו מבוצעת על ידי מגוון גדול של אנשים. חלק מהם עשויים לבוא עם דעות קדומות... ואני מבקש מהם שיסתכלו וישמעו קודם, ואחר כך שיחליטו. השיר מאוד חזק, אני אוהבת אותו מאוד, זה שיר חדש עם רוח צעירה, בלי כל התבלינים הרגילים. אם אני מנצחת בקדם, אני בטוחה שהשיר שלי יעשה הרבה רעש באירופה"*.

לאחר הקלטת השיר, הוא שולב במהדורה חדשה של אומפטמפה, ולאחר מכן גם באיפיטמפה בגרסת דאנס. לשיר הוקלטה גם גרסה באנגלית.

## קדם אירוויזיון 1995

   תחרות הקדם נערכה ב-9.3.1995.
השיר "לילה טוב אירופה" היה שיר מספר 6 מתוך 13 שירים. דנה הופיעה עם 4 זמרי ליווי כשהיא לובשת ג'קט שעל שרווליו מופיעים דגלי מדינות אירופה. השיר קיבל 67 נקודות סך הכל, והפסיד לשיר "אמן" של ליאורה שקיבל 82 נקודות.

בראיונות שאחרי הקדם דנה תספר שהיא לקחה קשה מאוד את ההפסד ואת תחושת ההחמצה. בראיון לתכנית "פסקול העשור" ב-2009 היא העידה: *"זה היה אחד הלילות הגרועים של החיים שלי. זה היה בכי כל הלילה"*.

באותה שנה ישראל הגיעה באירוויזיון למקום השמיני. כשדנה התראיינה למעריב לילדים ב-6.7.1995, לאחר האירוויזיון, היא נשאלה על ההישג של ליאורה: *"אני צריכה להיות מאוד אובייקטיבית בנושא הזה. השיר של ליאורה יפה, אבל אני חושבת שהזמן של שירים בסגנון הזה עבר, אני חושבת שאירופה ספגה והבינה את הרעיונות של אמן, הללויה ותפילה לשלום. זה לא עובד עליהם יותר, וראינו שליאורה הגיעה למקום השמיני באירוויזיון. אני חושבת שאם 'לילה טוב אירופה' היה באירוויזיון, היינו מגיעים ליותר מ-8"*.

## הצלחה

   למרות ההפסד, השיר הצליח בתחנות הרדיו בארץ והיה במקום הראשון במצעד של רשת ג' במשך חודש. השיר הגיע למקום השביעי במצעד הפזמונים העברי השנתי לשנת תשנ"ה, כשהוא מעל השיר "אמן" לו הפסיד בקדם. בכתבה על דנה ב"מעריב לנוער" באוגוסט 1996 היא כונתה "הזוכה הלא רשמית של קדם אירוויזיון 1995".

ב-1998 חברת התקליטים הד ארצי הוציאה אלבום עם מיטב שירי קדם אירוויזיון לאורך השנים, שם האלבום הוא "לילה טוב אירופה", והשיר בביצוע של דנה גם פותח את האלבום.

## אזכורים נוספים

לקראת קדם אירוויזיון 2013 בישראל (במסגרתו נבחרה לבסוף מורן מזור) משתתפי הקדם הקליטו את השיר כאשר כל מתמודד שר חלק ממנו.

ב-2017 עופר ניסים אירח את Sialo ויחד ביצעו חידוש באנגלית לשיר "לילה טוב אירופה".

בהופעה באירוע הגאווה בראשון לציון ב-2017, דנה שרה את השיר כהפתעה לקהל, כשיר אחרון בהופעה. לפני ששרה אותו, אמרה: *"אני רוצה לחזור למעלה מ-20 שנה אחורה. יש שיר שאם הייתי מחליפה משהו במשהו, אז הייתי מחליפה שיר אחד מסוים - השיר הזה. לכבוד יום הגאווה בואו ניזכר"*.

השיר קיבל עיבוד חדש כחלק מהופעה של דנה בקונצרט הגאווה של עופר ניסים ב-2023.

## מילים

לילה טוב אירופהרקדי עם כל כדור הארץיחד בקצב העולםכמו תפילה לרוח האדם
מגיעה, אוסטרליה לשעהכמו אישה נחשקתמאחור, בצעדי מחולמולה אסיה עולה
לילה טוב אירופה...
Is dancing night and day
It's feet are strongly beating
Africa dance with America
From south to northern sea
Sing good night to Europe
And dance with her
From sea to Ocean
Light her up
Like all the stars above
Here she comes
Australia in a trance
Like a magic woman
Trough the sand
From an exotic land
She's here!
Asia appears
Sing good night to Europe
And dance with her
From sea to Ocean
Light her up
Like all the stars above
In a world of happiness and love

## וידאו

* קדם אירוויזיון 1995
* ההופעה של דנה מתוך הקדם
* גרסת השיר באנגלית
* החידוש של עופר ניסים (2017)
* ביצוע של אורנה דץ לשיר בערב גאלה לכבוד דנה (2022)
* החידוש של עופר ניסים (2023)